তিবেরিউস

**তিবেরিউস ইউলিউস কায়সার আউগুস্তুস** (, ; ১৬ই নভেম্বর ৪২ খ্রী.পূ. – ১৬ই মার্চ ৩৭ খ্রী.) ছিলেন ১৪ থেকে ৩৭ খ্রীষ্টাব্দ পর্যন্ত রোমের সম্রাট। তিনি প্রথম রোমক সম্রাট এবং তাঁর সৎপিতা আউগুস্তুসের স্থলাভিষিক্ত হন। তিবেরিউস ৪২ খ্রীষ্টপূর্বাব্দে রোমে রাজনীতিবিদ তিবেরিউস ক্লাউদিউস নেরো ও তাঁর স্ত্রী লিবিয়া দ্রুসিল্লার ঘরে জন্মগ্রহণ করেন। ৩৮ খ্রীষ্টপূর্বাব্দে লিবিয়া নেরোর সঙ্গে বিবাহবিচ্ছেদ করেন এবং আউগুস্তুসকে বিয়ে করেন। আউগুস্তুসের দুই নাতি ও দত্তক উত্তরাধিকারী, গাইউস এবং লুকিউস কায়সারের অকালমৃত্যুতে তিবেরিউসকে আউগুস্তুসের উত্তরাধিকারী মনোনীত করা হয়। এর আগে তিবেরিউস নিজেকে একজন দক্ষ কূটনীতিক ও অন্যতম সফল রোমান সেনাপতি হিসেবে প্রমাণ করেছিলেন। তার পান্ননিয়া, দালমাতিয়া, রায়তিয়া এবং সাময়িকভাবে গের্মানিয়ার কিছু অংশ বিজয় সাম্রাজ্যের উত্তর সীমান্তের ভিত স্থাপন করেছিল।

কর্মজীবনের শুরুতে তিবেরিউস আউগুস্তুসের বন্ধু, বিশিষ্ট সেনাপতি এবং অভিপ্রেত উত্তরাধিকারী মার্কুস বিপ্সানিউস আগ্রিপ্পার নেয়ে বিপ্সানিয়ার সাথে সুখে দাম্পত্য জীবন কাটাচ্ছিলেন। তাঁদের দ্রুসুস ইউলিউস কায়সার নামে একটি ছেলে ছিল। আগ্রিপ্পার মৃত্যুর পর আউগুস্তুস জোর দেন যে, তিবেরিউস যেন বিপ্সানিয়াকে তালাক দিয়ে আগ্রিপ্পার বিধবা স্ত্রী ও আউগুস্তুসের ঔরসজাত মেয়ে (তিবেরিউসের সৎবোন) ইউলিয়াকে বিয়ে করেন; তিবেরিউস তাতে নতি স্বীকার করেন। এই দ্বিতীয় বিয়েটি কলঙ্কিত, অত্যন্ত অসুখী এবং সন্তানহীন প্রমাণিত হয়েছিল; শেষ পর্যন্ত ইউলিয়াকে তাঁর পিতা নির্বাসনে পাঠিয়েছিলেন। তিবেরিউস তাঁর ভাগ্নে, দক্ষ ও জনপ্রিয় গের্মানিকুসকে উত্তরাধিকারী হিসেবে গ্রহণ করেন। ১৪ খ্রীষ্টাব্দে আউগুস্তুসের মৃত্যুতে তিবেরিউস ৫৫ বছর বয়সে *[[প্রিঙ্কেপ্স]]* হন। তিনি অত্যন্ত অনিচ্ছার সাথে এবং সম্ভবত দক্ষ, আত্মবিশ্বাসী ও ক্যারিশম্যাটিক আউগুস্তুসের তুলনায় এই ভূমিকার জন্য নিজেকে অযোগ্য মনে করার একটি প্রকৃত অনুভূতি নিয়ে রাষ্ট্রপ্রধানের দায়িত্ব গ্রহণ করেছিলেন বলে মনে হয়।

শুরু থেকেই তিবেরিউসের রোমান গরিষ্ঠসভার সাথে একটি কঠিন ও তিক্ত সম্পর্ক ছিল এবং তিনি তাঁর বিরুদ্ধে অনেক ষড়যন্ত্রের সন্দেহ করতেন। তা সত্ত্বেও তিনি একজন কার্যকরী এবং দক্ষ প্রশাসক হিসেবে নিজেকে প্রমাণ করেছিলেন। ১৯ খ্রীষ্টাব্দে তাঁর ভাগ্নে গের্মানিকুস এবং ২৩ খ্রীষ্টাব্দে তাঁর পুত্র দ্রুসুসের মৃত্যুর পর তিবেরিউস একাকী এবং অন্তর্মুখী হয়ে পড়েন। ২৬ খ্রীষ্টাব্দে তিনি রোম থেকে নিজেকে সরিয়ে নেন এবং প্রশাসনের দায়িত্ব মূলত তাঁর উচ্চাকাঙ্ক্ষী প্রায়তোরীয় দেশাধ্যক্ষ সেয়ানুসের হাতে ছেড়ে দেন। পরবর্তীতে রাজদ্রোহের অপরাধে তিনি সেয়ানুসকে মৃত্যুদণ্ড দেন এবং তার স্থলে নায়বিউস সুতোরিউস মাক্রোকে নিযুক্ত করেন। তিবেরিউস মারা যাওয়ার পর তাঁর স্থলাভিষিক্ত হন তাঁর প্রপৌত্র ও দত্তক নাতি, গের্মানিকুসের ছেলে কালিগুলা। কালিগুলার ব্যয়বহুল নির্মাণ প্রকল্প এবং বিভিন্ন সামরিক প্রচেষ্টা সেই সম্পদের বেশিরভাগই নিঃশেষ করে দেয় যা তিবেরিউস সুশাসনের মাধ্যমে সরকারি ও রাজকীয় কোষাগারে জমা করেছিলেন।

তিবেরিউস কেবল রোমের পূর্ব প্রদেশগুলোর একটি মন্দিরে তাঁর *রক্ষক দেবতার* উপাসনার অনুমতি দিয়েছিলেন এবং মৃত আউগুস্তুসের প্রতি সাম্রাজ্যব্যাপী উপাসনার ক্ষেত্রে সংযম প্রদর্শনে উৎসাহিত করেছিলেন। তিবেরিউস যখন মারা যান, তখন তাঁকে তার পদের উপযোগী একটি জমকালো অন্ত্যেষ্টিক্রিয়া দেওয়া হয়েছিল, কিন্তু কোনো ঐশ্বরিক সম্মান দেওয়া হয়নি। তাঁকে একজন অন্ধকারচ্ছন্ন, একাকী এবং গম্ভীর শাসক হিসেবে স্মরণ করা হয় যিনি কখনোই প্রকৃতপক্ষে সম্রাট হতে চাননি; গাইউস প্লিনিউস সেকুন্দুস তাঁকে “মানুষের মধ্যে সবচেয়ে বিষণ্ণ” বলে অভিহিত করেছিলেন।

## পাদটীকা

## তথ্যসূত্র

## গ্রন্থতালিকা
### প্রাথমিক সূত্র

*
*
*
*
*
*
*
*

### আনুষঙ্গিক উপকরণ

* 
* 
* 
* 
* 
*  (Ernst Mason was a pseudonym of science fiction author Frederik Pohl)
* 
* 
* 
* 
* 
*
*